РЕПУБЛИКА СРБИЈА

ГРАД НИШ

ГРАДСКА УПРАВА

Секретаријат за имовинско правне послове

Ул. Николе Пашића број 24

Број: 361-1/355-2017/04

Датум: 16.08.2017. године.

На 14. седници Скупштине града Ниша 07.08.2017. године, одборник Скупштине града Ниша г-дин Драгослав Петровић поставио је следеће одборничко

**П И Т А Њ Е**

**1. „-Када и ко је потписао Уговор о закупу простора на Летњој позорници за обављање угоститељске делатности ? доставити примерак тог уговора у електронској форми или као фотокопију верној оригиналу.**

**-Да ли је за издавање у закуп простора летње позорнице за обављање угоститељске делатности тражено мишљење завода за заштиту споменика културе? Ако јесте, доставити текст одговора у електронском облику или у виду фотокопије, верне оригиналу.“**

У вези постављених питања, Секретаријат за имовинско правне послове на основу документације којом располаже даје следећи

**О Д Г О В О Р**

**1.** - ЈП „Нишфилм“ и Перовић Иван из Ниша, ул. Светозара Марковића I/8 власник Радње за промет робе на велико и мало, угоститељску делатност, пословне активности и организовање културно-уметничких манифестација „POZORNICA“, Тврђава-Летња позорница, закључили су уговор о закупу број 413 од 24.10.2006. године који је био закључен од 01.10.2006. године до 30.09.2011. године за пословни простор у оквиру Летње позорнице у Нишкој Тврђави.

Решењем Владе Републике Србије 05 Број:464-8992/2010 од 09.12.2010. године, одузето је од носиоца права коришћења Јавног предузећа за снимање, приказивање, изнајмљивање и дистрибуцију филмова и видео касета „Нишфилм“, Ниш (раније: Предузећа за приказивање филмова „Славица“, Ниш) непкретност у државној својини које нису у функцији остваривања делатности тог јавног предузећа, и то: биоскоп „Вилин Град“, постојећи на кат.парц.број 2845/1, површине 3 а 75 м2, уписаној у ПЛ број 1366 КО Ниш-Ћеле Кула, објекат летња позорница „Тврђава“, постојећи на кат.парц. број 168/4, површине 57 а 79 м2, уписаној у ПЛ број 2830 КО Ниш-Црвени Крст и објекат летња позорница „Нишка Бања“, постојећи на кат.парц. бр.833/7, кат.парц бр.833/11 и кат.парц.бр.833/20 све КО Нишка Бања, укупне површине 30а 80 м2, све уписано у ПЛ број 1691 КО Нишка Бања. За корисника наведене непокрености одређује се Град Ниш.

Записником о примопредаји објекта (Летња позорница „Тврђава“) од 07.02.2011. године, преузет је предметни објекат.

Након преузимања од стране Града као закупац који је затечен у пословном простору, Перовић Иван из Ниша, ул. Светозара Марковића I/8 власник Радње за промет робе на велико и мало, угоститељску делатност, пословне активности и организовање културно-уметничких манифестација „POZORNICA“, Тврђава-Летња позорница, у складу са Решењем Градоначелника Града Ниша број 21115/2012-01 од 26.07.2012. године и решењем о измени и допуни решења број 21115-1/2012-01 од 19.11.2012. године, закључио је са Градом уговор о закупу пословног простора број 2115-2/2012-01 од 17.12.2012. године за пословни простор у Нишу, у оквиру Летње позорнице у Нишкој Тврђави, који се налази у провј зони, укупне површине 103,26м2 и то: прва бедемска ниша површине 27,45м2, друга бедемска ниша површине 29,23м2, трећа бедемска ниша ниша површине 32,53 м2 и канцеларија површине 32,53м2.

Уговор је закључен за период од 01.08.2012 године до 30.07.2017. године, за обављање угоститељске делатности, организовање културно-уметничких манифестација и других активности везаних за угоститељство.

Предметним уговором, за закупца је утврђена обавеза да за коришћење платоа испред бедемских ниша у оквиру Летње позорнице, поднесе захтев Градској општини Црвени Крст надлежној за издавање решења о одобрењу за летње баште и друге мање монтажне објекте који се постављају на јавној површини.

Град Ниш, Градска управа града Ниша, Секретаријат за имовинско правне послове располаже и управља пословним простором у складу са Законом о јавној својини („Службени гласник РС“ број 72/2011,88/2013, 105/2014, 104/2016 – други закон и 108/2016),) којим је регулисан начин и поступак располагања стварима у јавној својини, Уредбом о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ број 24/2012, 48/2015, 99/2015 и 42/2017) којом се ближе уређују услови прибављања и отуђења непокретности непосредном погодбом, давање у закуп ствари у јавној својини и поступци јавног надметања и прикупљања писмених понуда и Одлуком о прибављању, располагању и управљању стварима у јавној својини Града Ниша, („Службени лист Града Ниша“ број 5/2016-пречишћен текст и број 135/2016), која регулише давање непокретне ствари у јавној својини Града на начин који је у складу са напред наведеним Законом и Уредбом.

Непокретне ствари дају се у закуп у поступку јавног надметања или прикупљања писаних понуда. Изузетно, непокретне ствари могу се дати у закуп и непосредном погодбом али на начин и по поступку утврђеном Уредбом.

Уредбом о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда у члану 10. став 1. алинеја прва, дефинисане су категорије којима се непокретности у јавној својини могу изузетно од члана 6. ове уредбе, дати у закуп и ван поступка јавног надметања, односно прикупљања писмених понуда, непосредном погодбом. Одлуку о давању у закуп непокретности доноси надлежни орган на образложен предлог Комисије.

У складу са напред наведеним законским прописима Градоначелник Града Ниша донео је Решење број 2436/2017-01 од 31.07.2017. године којим се даје у закуп непосредном погодбом Pozornici d.o.o. Niš-Crveni Krst, са пословним седиштем у Нишу, Тврђава, Летња позорница бб, Ниш-Црвени Крст, кога заступа директор, Перовић Иван, пословни простор у Нишу, у оквиру Летње позорнице у Нишкој Тврђави, који се налази у првој зони, укупне површине 103,26 м2 и то: прва „бедемска ниша“ површине 27,45 м2, друга „бедемска ниша“ површине 29,23 м2, трећа „бедемска ниша“ површине 32,53 м2 и канцеларија површине 14,05 м2.

Преостали простор у оквиру „Летње позорнице“ у Нишу, у Тврђави (осим Летња позорница“ који је на основу Решења Владе број 464-8992/2010 од 09.12.2010 године пренет на Град, у евиденцији Секретаријата за имовинско правне послове-Одсек за пословни простор води се у површини од 1.008,24м2 и површини од 237,90 м2 (летња позорница, лагуне, санитарни чвор, трафо, службени пролаз...) није издат у закуп. Обзиром да у складу са тада важећом Одлуком о пословном простору Града Ниша („Службени лист града Ниша“ бр.68/2010-пречишћен текст) није било прописано давање летњих позорница на коришћење, самим тим и висина закупнине, „Летња позорница“ у Нишкој Тврђави давала се на коришћење за одржавање културно уметничких манифестација на основу дате Сагласности Градоначелника Града Ниша. Ступањем на снагу Одлуке о прибављању, располагању и управљању стварима у јавној својини Града Ниша („Службени лист града Ниша“ број 67/2013) је регулисано давање „Летња позорница“ у Нишкој Тврђави као и утврђена висина закупнине за њено коришћење.

- Приликом давања у закуп пословних простора којима управља и располаже Град Ниш није потребна сагласност Завода за заштиту споменика културе Ниш.

За извођење радова на санацији или реконструкцији пословног простора који су дати у закуп, поред сагласности Града Ниша, Секретаријата за имовинско правне послове, добијања Решења за извођење радова од Секретаријата за планирање и изградњу, морају се од Завода за заштиту споменика културе Ниш прибавити услови за предузимање мера техничке заштите, као и сагласност на пројектну документацију.

С поштовањем,

СЕКРЕТАР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Анђелија Стаменковић, дипл. правник

РЕПУБЛИКА СРБИЈА

ГРАД НИШ

ГРАДСКА УПРАВА

Секретаријат за имовинско правне послове

Ул. Николе Пашића број 24.

Број: 361-1/355-2017/04

Датум: 16.08.2017. године.

СКУПШТИНА ГРАДА НИША

СЕКРЕТАРУ

Г-ђи Ђорђевић Ружици

ПРЕДМЕТ: Достава одговора на одборничко питање

На 14. седници Скупштине Града Ниша, 07.08.2017. године, одборник Скупштине града Ниша г-дин Драгослав Петровић, поставио је следеће одборничко питање:

**„-Када и ко је потписао Уговор о закупу простора на Летњој позорници за обављање угоститељске делатности? Доставити примерак тог уговора у електронској форми или као фотокопију верној оригиналу.**

**-Да ли је за издавање у закуп простора Летње позорнице за обављање угоститељске делатности тражено мишљење Завода за заштиту споменика културе? Ако јесте, доставити текст одговора у електронском облику или у виду фотокопије, верне оригиналу.“**

У прилогу дописа, Вам достављамо одговор на постављено одборничко питање.

С поштовањем,

Прилог: -Уговор о закупу пословног простора број 2115-2/2012-01 од 17.12.2012. године.

-Решење Градоначелника Града Ниша број 2436/2017-01 од 31.07.2017. године.

СЕКРЕТАР

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Анђелија Стаменковић, дипл. правник